Nord-Makedonias kvinnelandslag i fotball

Nord-Makedonias kvinnelandslag i fotball representerer Nord-Makedonia i internasjonal fotball. Makedonia debuterte 7. mai 2005 mot Kroatia og tapte 0-4. Over 2 år senere, den 8. november 2007, vant Makedonia sin første kamp, 4-3 mot Armenia.

Makedonias første kvalifisering var til EM i 2009, der de arrangerte innledende gruppe 5 med Wales, Kasakhstan og Færøyene. Makedonia tapte alle kampene og havnet sist. I kvalifiseringen til VM 2011 var laget det svakeste i Europa, med åtte tap og 3–68 i målforskjell. Det beste resultatet laget klarte var 1–6 mot Belarus. Dette skyldtes at de i stor grad stilte med et tilnærmet U20-landslag mesteparten av tiden.

Se også
Fotball for kvinner
EM i fotball for kvinner
Liste over kvinnelandslag i fotball
Nord-Makedonias herrelandslag i fotball

Makedonia Republikken
Fotball i Nord-Makedonia